น้องใหม่ D ปิดเทรดวันแรกบวก 45%
น้องใหม่ D ปิดเทรดวันแรกบวก 45% โดยราคาหุ้นปิดตลาดวันนี้อยู่ที่ 8.70 บาท บวก 2.70 บาท หรือ 45.00% จากราคา IPO ที่ 6 บาท สูงสุดที่ 9.15 บาท ต่ำสุดที่ 8.50 บาท ด้วยมูลค่าซื้อขาย 1.77 พันล้านบาท
3 เม.ย. 2560

ผู้สื่อข่าวรายงานว่า บริษัท เดนทัล คอร์ปอเรชั่น จำกัด (มหาชน) หรือ D ปิดตลาดวันนี้ ราคาอยู่ที่ 8.70 บาท บวก 2.70 บาท หรือ 45.00% สูงสุดที่ 9.15 บาท ต่ำสุดที่ 8.50 บาท ด้วยมูลค่าซื้อขาย 1.77 พันล้านบาท ทั้งนี้ D เข้าซื้อขายในวันนี้ (3 เม.ย.) เป็นวันแรก โดย IPO ที่ 6 บาท ซึ่งมี โดยมี บล.เอเซีย พลัส เป็นที่ปรึกษาทางการเงิน
อนึ่ง D เป็นผู้ให้บริการด้านทันตกรรม คลินิกทันตกรรม โดยกลุ่มบริษัท ประกอบธุรกิจให้บริการทางทันตกรรมแบบครบวงจรด้วยเทคโนโลยีและวัสดุอุปกรณ์ที่ทันสมัย ให้บริการทางทันตกรรมโดยแพทย์ผู้เชี่ยวชาญ มีมาตรฐานการรักษาในระดับสากล และมุ่งเน้นการเอาใจใส่ต่อผู้เข้ารับบริการ ในรูปแบบศูนย์ทันตกรรมและคลินิกทันตกรรม ภายใต้แบรนด์ “BIDC”, “Dental Signature” และ “Smile Signature” ปัจจุบัน กลุ่มบริษัทมีทั้งหมด 12 สาขา เป็นศูนย์ทันตกรรมจำนวน 2 สาขา และคลินิกทันตกรรมจำนวน 10 สาขา